xx.xx.2024

**AKK-Motorsport ry – Vastuullisuu****sohjelman mallipohja seuroille**

**Seuramme vastuullisuussäännöt**

Seuramme on sitoutunut noudattamaan AKK-Motorsportin vastuullisuusohjelmaa, jonka löydät [täältä](https://www.autourheilu.fi/akk/vastuullisuus/). Omat vastuullisuussääntömme perustuvat tähän ohjelmaan. Vastuullisuusohjelma koostuu viidestä eri aihealueesta: 1. Hyvä hallinto, 2. Turvallinen toimintaympäristö, 3. Yhdenvertaisuus ja tasa-arvo, 4. Ympäristö ja ilmasto sekä 5. Antidoping.

1. **Hyvä hallinto**

Toimintamme on läpinäkyvää, avointa ja osallistavaa. Se herättää luottamusta ja tyytyväisyyttä, on kaikki mukaan ottavaa ja takaa toiminnan laadun sekä jatkuvuuden.

**Toimenpiteet:**

* Seurassamme on selkeät säännöt ja noudatamme niitä. Mikäli näin ei tapahdu, asiaan puututaan.
* Taloudenpitomme ja varainhankintamme hoidetaan lakien ja asetusten mukaan sekä vastuullisesti hyvää hallintotapaa ja taloudenhoitoa noudattaen.

1. **Turvallinen toimintaympäristö**

**Tavoite:**

Jokaisen seuramme toimintaan osallistuvan terveys, turvallisuus ja hyvinvointi menevät suoritusten edelle – myös huippu-urheilussa. Autourheilun tulee tuottaa iloa ja positiivisia kokemuksia. Kenenkään ei tule kokea kiusaamista, häirintää tai muuta epäasiallista käytöstä.

**Fyysinen turvallisuus**

Kaikkeen toimintaamme osallistuvien turvallisuuden takaaminen on keskeinen osa seuratoimintaamme.

Alkoholi, huumeet, tupakka, nuuska ja muut päihteet eivät kuulu autourheiluun.

**Psyykkinen turvallisuus**

Osallistuminen seuramme toimintaan tuottaa kaikille positiivisia kokemuksia ja kaikki toimintaan osallistuvat ovat turvassa kiusaamiselta, häirinnältä ja muulta epäasialliselta käytökseltä.

**Toimenpiteet:**

* Luomme seuraamme positiivisen ja kannustavan ilmapiirin, jossa jokainen kokee olevansa hyväksytty.
* Mikäli epäasiallista käytöstä ilmenee, asiasta tulee ilmoittaa seurassamme xx kenelle xx ja yhteystiedot. Ongelmatilanteissa kaikki osapuolet voivat hakea apua ja neuvoja [*AKK:n ohje puuttuminen epäasialliseen käytökseen*](https://www.autourheilu.fi/akk/vastuullisuus/epaasiallinen-kaytos/) -materiaalista, joka sisältää selkeät ohjeet seuroille sekä [*Et ole yksin –palvelusta*](https://www.etoleyksin.fi/).
* Selvitämme rikostaustat alaikäisten kanssa työskenteleviltä vapaaehtoistoimijoilta.
* Meillä on selkeät käytännöt turvallisuuden edistämiseen niin radalla harjoituksissa ja kilpailuissa kuin varikolla ja katsomoissa, ja noudatamme niitä aina.
* Kaikki toimintaan osallistuvat tuntevat turvallisuuteen liittyvät säännöt ja noudattavat niitä.

1. **Yhdenvertaisuus ja tasa-arvo**

Jokaisella riippumatta mm. sukupuolesta, etnisestä taustasta, vammasta, seksuaalisesta suuntautumisesta tai taloudellisesta tilanteesta, on tasavertainen ja avoin mahdollisuus tulla mukaan seuramme toimintaan. Edistämme aktiivisesti ja konkreettisesti yhdenvertaisia ja tasa-arvoisia mahdollisuuksia osallistua.

**Toimenpiteet:**

* Kehitämme aktiivisesti keinoja, joilla saisimme pidettyä matalankynnyksen harrastamisen kustannukset kohtuullisena.
* Huomioimme seuratoiminnan esteettömyyteen ja saavutettavuuteen liittyvät näkökulmat. Liikuntarajoitteisten osallistuminen toimintaamme onnistuu.
* Edistämme tasa-arvon ja yhdenvertaisuuden toteutumista kaikilla seuratoiminnan tasoilla.

1. **Ympäristö ja ilmasto**

Tunnistamme merkittävimmät autourheilun ympäristövaikutukset ja teemme toimenpiteitä vaikutusten vähentämiseksi.

Lisääntyneen ympäristötietoisuuden avulla edistämme autourheilukulttuurin ekologisuutta ja vähennämme haitallisia ympäristövaikutuksia, samalla vaikutamme positiivisesti autourheilun ympäristöimagoon.

**Toimenpiteet:**

* Noudatamme AKK:n ajan tasalla olevaa ympäristöopasta sekä muita merkittävimpiä toimintaohjeita, jotka kaikki löytyvät [AKK:n nettisivuilta](https://www.autourheilu.fi/akk/vastuullisuus/olosuhde/).
* Levitämme tietoa ja kannustamme kaikkia seuramme toiminnassa mukana olevia tutustumaan ympäristömateriaaleihin.
* Autourheilun ympäristöimagon vahvistamiseksi kerromme ympäristöteoistamme myös ulospäin.

1. **Antidoping**

Seurassamme urheillaan puhtaasti käyttämättä kiellettyjä aineita ja menetelmiä.

**Toimenpiteet:**

* Seurassamme noudatetaan [*AKK-Motorsportin antidopingohjelmaa*](https://www.autourheilu.fi/kilpailijat/antidoping/) ja huolehdimme tiedon jakamisesta.
* Seurassamme sitoudutaan toimimaan Suomen antidopingsäännöstön ja maailman antidopingsäännöstön mukaisesti.

Vastuullisuussäännöt on hyväksytty seuramme hallituksessa x.x.2024.